b'\n_START_ARTICLE_\nOle Brandenborg\n_START_PARAGRAPH_\nOle Brandenborg Jensen (f\xc3\xb8dt 7. marts 1951 i Esbjerg) er en dansk fodboldtr\xc3\xa6ner og historiker._NEWLINE_Ole Brandenborg var tr\xc3\xa6ner for Ikast FS 1986-88 med hvem han n\xc3\xa5ede pokalfinalen i 1986 og f\xc3\xb8rte til s\xc3\xb8lvmedaljer \xc3\xa5ret efter. I 1990 blev Brandenborg udn\xc3\xa6vnt til cheftr\xc3\xa6ner for AGF. Han stod i spidsen for holdet i pokalfinalen det \xc3\xa5r, som blev tabt 1-6 til Lyngby. I september 1990 blev Ole Brandenborg afskediget i AGF efter en r\xc3\xa6kke d\xc3\xa5rlige resultater og erstattet af Lars Lundkvist._NEWLINE_I 2003-05 var Ole Brandenborg tr\xc3\xa6ner for Aarhus Fremad og dern\xc3\xa6st to s\xc3\xa6soner for IK Skovbakkens kvinder. Ole Brandenborg var i 12 \xc3\xa5r underviser p\xc3\xa5 Danmarks Tr\xc3\xa6nerskole i Aalborg. Han har udgivet b\xc3\xb8ger og artikler b\xc3\xa5de om aarhusiansk fodbold, samt om \xc3\xb8konomien under Bes\xc3\xa6ttelsen._NEWLINE_Han blev 24. juli 2012 udn\xc3\xa6vnt som ny tr\xc3\xa6ner for IK Skovbakken._NEWLINE_Ole Brandenborg er storebror til en anden fodboldtr\xc3\xa6ner, Henrik Brandenborg._NEWLINE_Ole Brandenborg er nu l\xc3\xa6rer p\xc3\xa5 Varde Gymnasium.'